สนับสนุนเมล็ดพันธุ์ผัก ต้นพันธุ์ผัก แก่เกษตรกรและผู้ที่สนใจ สร้างแหล่งเรียนรู้การปลูกผักสำหรับคนเมือง ผู้สูงอายุ ลดรายจ่าย เพิ่มรายได้ สู้ภัยโควิด- 19
นายชำนาญ  นุ่นดำ ผู้อำนวยการศูนย์ส่งเสริมและพัฒนาอาชีพการเกษตรจังหวัดกระบี่กล่าวถึงการช่วยเหลือเกษตรกรในช่วงสถานการณ์ covid-19 ว่า จากสถานการณ์การแพร่ระบาดของโรค covid-19 ทำให้ประชาชนส่วนใหญ่ได้รับผลกระทบ การปลูกผักกินเองก็เป็นอีกหนทางหนึ่งที่จะช่วยเหลือเกษตร ศูนย์ส่งเสริมและพัฒนาอาชีพการเกษตรจังหวัดกระบี่จึงได้มีการสนับสนุนเมล็ดพันธุ์ผัก ต้นพันธุ์ผัก นำมาแจกจ่ายให้กับเกษตรกรได้ปลูกเพื่อรับประทานส่วนที่เหลือก็สามารถนำไปจำหน่ายได้ เช่นมะเขือเทศ กระเจี๊ยบแดงฝักใหญ่ น้ำเต้า บวบหอม ถั่วพูสีม่วง บวบเหลี่ยม  น้ำเต้า ถั่วถั่วฝักยาว             นอกจากนี้ ยังได้สร้างแหล่งเรียนรู้ ในเรื่องของเศรษฐกิจพอเพียง พืชสมุนไพร แหล่งเรียนรู้ในเรื่องของไม้ดอกไม้ประดับ แหล่งเรียนรู้ในเรื่องของเศรษฐกิจพอเพียง การเลี้ยงชันโรง ผึ้งโพรง แหล่งเรียนรู้ในเรื่องของการปลูกผักสำหรับคนเมือง การผลิตสารชีวภาพในการป้องกันกำจัดศัตรู ผลิตเพื่อไว้ใช้เอง เพื่อให้ปลอดจากสารเคมี เป็นการลดรายจ่าย ลดต้นทุนการผลิต เพิ่มรายได้ไปในตัว ในส่วนของการปลูกผักสำหรับคนเมือง และผู้สูงอายุ ก้จะเป็นส่วนหนึ่งในการลดการแพร่ระบาดของเชื้อโรคได้ เพราะเมื่อไม่ได้มีการเดินทางเข้าไปในที่มีคนจำนวนมาก การแพร่เชื้อก็ลดลง เป็นการสู้ภัยกับโรค covid 19อีกทางหนึ่ง             ส่วนเกษตรกรที่อาศัยอยู่ในเมืองที่มีพื้นที่ปลูกน้อย หรือพื้นที่ไม่เหมาะที่จะปลูกผัก ทางศูนย์ส่งเสริมและพัฒนาอาชีพการเกษตรจังหวัดกระบี่ได้สร้างเป็นจุดเรียนรู้ โดยการยกแคร่ในภาชนะ ใช้วัสดุต่างๆที่เราไม่ใช้แล้วนำมาใช้ให้เกิดประโยชน์ นำมาปลูกผักสำหรับคนเมืองหรือคนที่อาศัยอยู่ในเมือง ที่ไม่ค่อยมีเวลาในการดูแลรักษา ในการรดน้ำ ขณะนี้ศูนย์ส่งเสริมและพัฒนาอาชีพการเกษตรจังหวัดกระบี่ได้นำองค์ความรู้ในเรื่องของการให้น้ำแบบอัจฉริยะสามารถสั่งงานผ่านมือถือเพื่อสั่งให้รดน้ำจากที่ไหนก็ได้ผ่านโทรศัพท์มือถือ โดยได้ถ่ายทอดความรู้กับผู้ที่สนใจและเกษตรกรเพื่อนำไปต่อยอดได้นำมาติดตั้งแสดงให้กับเกษตรกรเข้ามาเยี่ยมชมและเข้ามาศึกษา เพื่อนำไปใช้งาน เรียกว่า ระบบให้น้ำน้ำอัจฉริยะ ซึ่งในปัจจุบันต้นทุนก็ไม่สูงมาก ราคาประมาณหลักร้อย หลักพัน ก็สามารถดำเนินการได้ #สำนักข่าว #กรมประชาสัมพันธ์ #NNT #ILOVETHAILAND